pythainlp/thai_wikipedia_clean_20230101 huggingface dataset:
ก่อนเข้าดำรงตำแหน่งนายกรัฐมนตรี ซูงะดำรงตำแหน่งเลขาธิการใหญ่ของคณะรัฐมนตรี ภายใต้นายกรัฐมนตรีอาเบะ และเป็นเลขาธิการใหญ่ของคณะรัฐมนตรีที่ดำรงตำแหน่งนานที่สุดในประวัติศาสตร์ เขาเป็นสมาชิกสภาผู้แทนราษฎรจากจังหวัดคานางาวะ เขต 2 ในสภาผู้แทนราษฎร ตั้งแต่ พ.ศ. 2539 และก่อนหน้านี้ดำรงตำแหน่งรัฐมนตรีว่าการกระทรวงกิจการภายในประเทศและการสื่อสาร ในสมัยของอาเบะตั้งแต่ พ.ศ. 2549 ถึง 2550
ในเดือนกันยายน พ.ศ. 2563 ซูงะได้ประกาศลงสมัครรับเลือกตั้งในตำแหน่งหัวหน้าพรรคพรรคเสรีประชาธิปไตย เพื่อสืบทอดตำแหน่งต่อจากอาเบะ ซึ่งประกาศลาออกเนื่องจากปัญหาด้านสุขภาพ จนมาถึงการเลือกตั้ง ซูงะได้รับการพิจารณาว่าเป็นผู้นำที่จะสืบทอดตำแหน่งนายกรัฐมนตรีต่อจากอาเบะ เขาได้รับการรับรองจากสมาชิกเสียงส่วนใหญ่ในพรรคล่วงหน้าก่อนการเลือกตั้ง เมื่อ 14 กันยายน เขาได้รับเลือกให้เป็นหัวหน้าพรรคคนใหม่ และได้รับคำเชิญจากจักรพรรดินารูฮิโตะให้จัดตั้งรัฐบาลในฐานะนายกรัฐมนตรีคนใหม่
30 บาท รักษาทุกโรค
ไทยซุปเปอร์โมเดลคอนเทสต์ 2020
ไทยซุปเปอร์โมเดลคอนเทสต์ 2020  เป็นการประกวดไทยซูเปอร์โมเดลคอนเทสต์ ครั้งที่ 18 เดิมมีกำหนดการประกวดรอบตัดสินในวันที่ 27 มีนาคม พ.ศ. 2563 ณ บีซีซี ฮอลล์ เซ็นทรัลพลาซา ลาดพร้าว แต่เนื่องจากสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19) จึงทำให้ต้องเลื่อนการประกวดรอบตัดสินไปจัดการประกวดในวันที่ 25 กันยายน พ.ศ. 2563 ผู้ชนะไทยซุปเปอร์โมเดลคอนเทสต์ในปีนี้คือ ณัฐชา ชยางคานนท์ จากจังหวัดเชียงใหม่ และผู้ชนะสมาร์ทบอยคือ อาคริส อธิญญานนท์ จากกรุงเทพมหานคร
พระราชบัญญัติหลักประกันสุขภาพแห่งชาติ พ.ศ. 2545
เฉือนเหลี่ยม คนหักคม
เฉือนเหลี่ยม คนหักคม  เป็นภาพยนตร์ระทึกขวัญสัญชาติอังกฤษ-อเมริกันที่ออกฉายในปี ค.ศ. 2007 กำกับโดย เคนเนธ บรานาห์ และนำแสดงโดย จู๊ด ลอว์ และ ไมเคิล เคน บทภาพยนตร์โดย แฮโรลด์ พินเทอร์ เป็นการดัดแปลงบทละครของแอนโทนี เชฟเฟอร์ เรื่อง "สลูท" ไมเคิลเคนเคยแสดงในเวอร์ชันปี ค.ศ. 1972 ซึ่งเขาแสดงนำร่วมกับลอเรนซ์ โอลิวีเอร์
โยชิฮิเดะ ซูกะ
ไบรโอนี่
แฮมเล็ต (ภาพยนตร์ พ.ศ. 2539)
แฮมเล็ต  เป็นภาพยนตร์ที่ดัดแปลงมาจากบทละครของ วิลเลียม เชกสเปียร์ ที่ออกฉายในปี ค.ศ. 1996 ซึ่งดัดแปลงและกำกับโดย เคนเนธ บรานาห์ ซึ่งแสดงเป็นเจ้าชายแฮมเล็ตด้วย ภาพยนตร์เรื่องนี้ยังมี เดเร็ค จาโคบี้ รับบทเป็น กษัตริย์คลอดิอัส, จูลี คริสตี รับบทเป็น ราชินีเกอร์ทรูด, เคต วินสเล็ต รับบทเป็น โอฟิเลีย, ไมเคิล มาโลนีย์ รับบทเป็น ลาเอร์เทส, ริชาร์ด ไบรเออร์ส รับบทเป็น โพโลนีอัส และ นิโคลาส ฟาร์เรล รับบทเป็น ฮอเรชิโอ และยังมีนักแสดงคนอื่นๆ เช่น โรบิน วิลเลียมส์, เจอราร์ด เดอปาดิเอ, แจ็ก เลมมอน, บิลลี่ คริสตัล, รูฟัส ซีเวลล์, ชาร์ลตัน เฮสตัน, ริชาร์ด แอทเทนโบโรห์, จูดี เดนช์, จอห์น กีลกัด และ เค็น ด็อดด์
"แฮมเล็ต" ได้รับการยกย่องว่าเป็นหนึ่งในภาพยนตร์ดัดแปลงของเชกสเปียร์ที่ดีที่สุด อย่างไรก็ตามภาพยนตร์เรื่องนี้ไม่ประสบความสำเร็จในบ็อกซ์ออฟฟิศโดยทำรายได้ต่ำกว่า 4.7 ล้านดอลลาร์สหรัฐด้วยทุนสร้าง 18 ล้านดอลลาร์สหรัฐ ภาพยนตร์เรื่องนี้ได้รับการเสนอชื่อเข้าชิงรางวัลออสการ์ถึง 4 สาขาได้แก่ ออกแบบงานสร้างยอดเยี่ยม (ทิม ฮาร์วี่ย์), ออกแบบเครื่องแต่งกายยอดเยี่ยม (อเล็ดซานดร้า เบิร์น), ดนตรีประกอบภาพยนตร์ยอดเยี่ยม (แพทริก ดอยล์) และ บทภาพยนตร์ดัดแปลงยอดเยี่ยม (เคนเนธ บรานาห์)
แมรี่ เชลลีย์ แฟรงเกนสไตน์
แมรี่ เชลลีย์ แฟรงเกนสไตน์  เป็นภาพยนตร์สยองขวัญแนววิทยาศาสตร์ที่ออกฉายในปี ค.ศ. 1994 กำกับโดย เคนเนธ บรานาห์ และนำแสดงโดย รอเบิร์ต เดอ นิโร, เคนเนธ บรานาห์, ทอม ฮัลซ์, เฮเลนา บอนแฮม คาร์เตอร์, เอียน โฮล์ม, จอห์น คลีส และ ไอแดน ควินน์ ภาพยนตร์เรื่องนี้สร้างด้วยงบประมาณ 45 ล้านดอลลาร์และถือเป็นภาพยนตร์ที่ดัดแปลงมาจากนวนิยายเรื่องแฟรงเกนสไตน์ของ แมรี เชลลีย์ ในปี ค.ศ. 1818 "แฟรงเกนสไตน์; หรือ, โพรมีเทียสสมัยใหม่" แม้จะมีความแตกต่างหลายประการและมีการเพิ่มพล็อตจากนวนิยายเรื่องนี้
พรีเมียร์ลีกอียิปต์
รักจะแต่งต้องแบ่งหัวใจ
รักจะแต่งต้องแบ่งหัวใจ  เป็นภาพยนตร์โรแมนติก-คอมเมดี้สัญชาติอังกฤษ-อเมริกันที่ออกฉายในปี ค.ศ. 1993 ที่สร้างจากบทละครของ วิลเลียม เชกสเปียร์ ในชื่อเดียวกัน ได้รับการดัดแปลงให้เข้ากับหน้าจอโรงภาพยนตร์และกำกับโดย เคนเนธ บรานาห์ ซึ่งเขาแสดงในภาพยนตร์เรื่องนี้ด้วย ภาพยนตร์เรื่องนี้ยังนำแสดงโดย เอ็มมา ทอมป์สัน, โรเบิร์ต ฌอน ลีโอนาร์ด, เดนเซล วอชิงตัน, ไมเคิล คีตัน, เคอานู รีฟส์ และ เคต เบ็กคินเซล ผลงานภาพยนตร์เรื่องแรกของเธอ
ภาพยนตร์เรื่องนี้เปิดตัวในสหรัฐอเมริกาเมื่อวันที่ 7 พฤษภาคม ศ.ศ. 1993 ภาพยนตร์เรื่องนี้ทำรายได้ 22 ล้านดอลลาร์สหรัฐในบ็อกซ์ออฟฟิศในสหรัฐอเมริกาจากทุนสร้าง 11 ล้านดอลลาร์สหรัฐ
รายชื่อผู้เล่นสโมสรฟุตบอลลิเวอร์พูล
สโมสรฟุตบอลลิเวอร์พูลเป็นสโมสรฟุตบอลอาชีพอังกฤษตั้งที่อยู่ที่เมืองลิเวอร์พูลในเมอร์ซีย์ไซด์ ปัจจุบันแข่งขันในพรีเมียร์ลีก พวกเขาลงเล่นนัดเหย้าที่แอนฟีลด์นับตั้งแต่ก่อตั้งสโมสรใน ค.ศ. 1892 ลิเวอร์พูลเข้าร่วมและชนะเลิศแลงคาเชอร์ลีกในฤดูกาลแรก สโมสรได้เข้าร่วมฟุตบอลลีกและเป็นสมาชิกของเซคันด์ดิวิชันในฤดูกาลถัดมาเมื่อการสมัครได้รับการยอมรับ ทีมชุดแรกของสโมสรได้เข้าร่วมแข่งขันในรายการทั้งในประเทศและระดับทวีป มีผู้เล่นกว่า 800 คนที่ได้ลงเล่นให้กับชุดแรกของสโมสร แต่มี 216 คนที่ได้ลงเล่นให้กับสโมสรอย่างน้อย 100 นัด (รวมการลงเล่นในฐานะตัวสำรอง) ผู้เล่นเหล่านี้อยู่ในรายชื่อด้านล่าง
ผู้ที่ลงเล่นให้กับลิเวอร์พูลมากที่สุดคือเอียน คัลลาแกน ที่ลงเล่น 857 นัดในช่วงระหว่าง ค.ศ. 1958–1978 เจมี คาร์เรเกอร์ ลงเล่นมากที่สุดเป็นอันดับที่สองที่ 737 มีผู้เล่นอีกแปดคนที่ลงเล่นให้กับสโมสรมากกว่า 600 นัด ทุกคนเป็นส่วนหนึ่งของทีมที่ชนะเลิศยูโรเปียนคัพอย่างน้อยหนึ่งสมัย เอียน รัช เป็นผู้ทำประตูสูงสุดในนามสโมสร โดยทำ 346 ประตูจากช่วงเวลา 16 ปีกับลิเวอร์พูล รัชเป็นผู้เล่นเพียงคนเดียวที่ทำประตูให้กับลิเวอร์พูลมากกว่า 300 ลูก และมีผู้เล่นอื่นอีกสามคนที่ทำประตูให้กับสโมสรมากกว่า 200 ลูก
หัวตาราง
ตีมอตี กัสตาญ
ตีมอตี กัสตาญ (; เกิดวันที่ 5 ธันวาคม ค.ศ. 1995) เป็นนักฟุตบอลชาวเบลเยียมที่เล่นให้กับเลสเตอร์ซิตีในพรีเมียร์ลีกและทีมชาติเบลเยียม ปกติเขาเล่นในตำแหน่งแบ็กขวา แต่ก็สามารถเล่นได้ในอีกฝั่งของสนาม
กัสตาญเป็นผลผลิตจากทีมเยาวชนของเคอาร์ซี เคงก์ เขาลงเล่นเป็นตัวจริงนัดแรกในเบลเจียนโปรลีกเมื่อวันที่ 14 กันยายน ค.ศ. 2014 ในนัดที่พบกับกลึบบรึคเคอ
ในเดือนกรกฎาคม ค.ศ. 2017 เขาย้ายร่วมอาตาลันตาในเซเรียอา หลังจากที่อันเดรอา กอนตี ย้ายไปเอซี มิลาน วันที่ 22 กันยายน ค.ศ. 2019 เขาทำประตูตามตีเสมอฟีออเรนตีนา 2–2 ในนาทีที่ 95
วันที่ 3 กันยายน ค.ศ. 2020 กัสตาญเซ็นสัญญา 5 ปีกับเลสเตอร์ซิตีในพรีเมียร์ลีก ต่อมาในวันที่ 13 กันยายน ค.ศ. 2020 เขาทำประตูแรกในนามสโมสรช่วยให้เอาชนะเวสต์บรอมมิชอัลเบียน 3–0 ทำให้เขาเป็นผู้เล่นชาวเบลเยียมคนที่ห้าที่ทำประตูในนัดเปิดสนามพรีเมียร์ลีก ต่อจากลึก นีลิส, โตมัส เฟอร์มาเลิน, คริสตีย็อง แบนเตเก และ Leandro Trossard
กัสตาญลงเล่นเป็นตัวจริงนัดแรกให้กับทีมชาติเบลเยียมเมื่อวันที่ 7 กันยายน ค.ศ. 2018 ในนัดกระชับมิตรที่พบกับสกอตแลนด์ วันที่ 22 มีนาคม ค.ศ. 2019 เขาทำแอสซิสต์ให้ยูรี ตีเลอมันส์ ทำประตูช่วยให้ทีมเอาชนะรัสเซีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก
ชาวอันดามัน
ชาวอันดามัน คือชนพื้นเมืองกลุ่มต่าง ๆ ที่อาศัยอยู่ในหมู่เกาะอันดามัน ประเทศอินเดียอย่างรวม ๆ พวกเขาทั้งหมดถูกจัดเป็นเนกริโต เพราะมีผิวคล้ำเข้ม รูปร่างสันทัด ใช้ชีวิตเป็นนักล่าหาของป่า คาดว่าคงอาศัยอยู่อย่างโดดเดี่ยวมาหลายพันปี มีการเสนอว่าพวกเขาเข้าสู่หมู่เกาะอันดามันเมื่อกว่า 26,000 ปีก่อน
ชาวอันดามันประกอบไปด้วยชาวอันดามันใหญ่และชาวจาราวาบนเกาะอันดามันใหญ่ ชาวจังกิลบนเกาะรัตแลนด์ ชาวเอิงเกอบนเกาะอันดามันน้อย และชาวเซนทิเนลบนเกาะเซนทิเนลเหนือ ปลายคริสต์ศตวรรษที่ 18 เมื่อแรกติดต่อกับชาวต่างชาติครั้งแรก พวกเขามีจำนวนมากกว่า 7,000 คน แต่ศตวรรษถัดมาพวกเขาลดจำนวนลงอย่างฮวบฮาบจากการตายด้วยโรคภัยจากภายนอกและการสูญเสียพื้นที่ล่าสัตว์ ปัจจุบันชาวอันดามันทั้งหมดหลงเหลืออยู่เพียง 400–450 คน ชาวจังกิลสูญพันธุ์ มีเพียงชาวจาราวาและเซนทิเนลเท่านั้นที่ยังอยู่รอดอย่างเหนียวแน่นจากการปฏิเสธการติดต่อกับบุคคลภายนอก
รัฐบาลอินเดียกำหนดให้ชาวอันดามันเป็นเผ่าชนที่ได้รับการลงทะเบียน (Scheduled Tribe)
Timothy Castagne
การศึกษาพิเศษ
การศึกษาพิเศษ  เป็นการจัดการศึกษาที่คำนึงถึงความแตกต่างระหว่างบุคคลและความต้องการพิเศษของผู้เรียน ตามหลักการแล้ว กระบวนการนี้เกี่ยวข้องกับการจัดทำแผนรายบุคคล การเตรียมกระบวนการสอนอย่างเป็นระบบ การดัดแปลงวัสดุอุปกรณ์และการจัดการการเข้าถึง การแทรกแซงกระบวนการเหล่านี้เป็นไปเพื่อช่วยเหลือบุคคลที่มีความต้องการพิเศษให้สามารถพึ่งพาตนเองได้และประสบความสำเร็จในการศึกษา ซึ่งไม่สามารถทำได้ในการจัดการศึกษาภายในห้องเรียนทั่วไป
การศึกษาพิเศษมีความเกี่ยวข้องกับความบกพร่องทางการเรียน (เช่น ภาวะเสียการอ่านเข้าใจ) ความผิดปกติของการสื่อความหมาย ความบกพร่องทางพฤติกรรมและอารมณ์ (เช่น โรคซนสมาธิสั้น) ความพิการทางร่างกาย (เช่น Osteogenesis imperfecta อัมพาตสมองใหญ่ กล้ามเนื้อเสื่อม ความบกพร่องของกระดูกไขสันหลังและโรคกล้ามเนื้อเสียการประสานงานแบบเฟรดริก) ความบกพร่องทางพัฒนาการ (เช่น ออทิซึมสเปกตรัม ซึ่งรวมถึง โรคออทิซึม กลุ่มอาการแอสเปอร์เจอร์ ปัญญาอ่อน) และความบกพร่องประเภทอื่น ๆ ผู้เรียนที่มีความบกพร่องเหล่านี้จะได้ประโยชน์จากการให้บริการทางการศึกษาเพิ่มเติม เช่น การใช้วิธีการสอนที่แตกต่าง การใช้เทคโนโลยี การดัดแปลงพื้นที่การสอน การใช้ห้องเสริมวิชาการหรือการใช้ห้องเรียนพิเศษ
บางครั้งอาจนับการศึกษาสำหรับเด็กปัญญาเลิศเป็นส่วนหนึ่งของการศึกษาพิเศษ เนื่องจากมีการใช้กระบวนการและเทคนิกการสอนที่แตกต่างจากทั่วไป ทว่าโดยทั่วไปแล้วมักใช้นิยามของ "การศึกษาพิเศษ" อธิบายการจัดการเรียนการสอนให้กับผู้เรียนที่มีความบกพร่อง ซึ่งสำหรับเด็กปัญญาเลิศจะมีแนวทางการจัดการเรียนการสอนที่ต่างออกไป นอกจากนี้แล้วมักมีความสับสนเกิดขึ้นระหว่างนิยามของคำว่าการศึกษาพิเศษและการสอนซ่อมเสริม โดยการศึกษาพิเศษจะถูกออกแบบให้กับผู้เรียนที่มีความบกพร่องในการเรียนรู้ ขณะที่ผู้สอนสามารถออกแบบแนวทางการสอนซ่อมเสริมให้กับผู้เรียนทุกคนได้ ไม่ว่าจะมีความต้องการพิเศษหรือไม่ก็ตาม เพื่อช่วยเตรียมความพร้อมให้กับผู้เรียนหรือให้ผู้เรียนมีผลสัมฤทธิ์สูงขึ้น
การศึกษาพิเศษตรงกันข้ามกับ "การศึกษาทั่วไป" โดยการศึกษาทั่วไปจะจัดการเรียนการสอนตามหลักสูตรมาตรฐานโดยไม่มีวิธีการสอนหรือเครื่องมือสนับสนุนพิเศษ บางครั้งผู้เรียนที่ได้รับการศึกษาพิเศษอาจสามารถเข้าเรียนในรูปแบบการศึกษาทั่วไปกับผู้เรียนที่ไม่มีความบกพร่องได้
เอ็นลื่น
เอ็นลื่น  เป็นพืชในวงศ์ผักบุ้ง ลักษณะเป็นไม้ล้มลุกเถา ลำต้นเกลี้ยง ภายในมีน้ำยางสีขาว ใบรูปไข่กว้างเกือบกลม ยาว 7–30 เซนติเมตร ปลายใบแหลมยาวหรือมีติ่ง โคนใบมนหรือกลม ดอกออกเป็นช่อเชิงหลั่น ยาวได้ถึง 40 เซนติเมตร กลีบเลี้ยงปลายมนมีติ่งแหลม กลีบนอกรูปไข่มี 3 กลีบ ยาว 1.8–2.5 เซนติเมตร กลีบคู่ในรูปขอบขนานแกมรูปไข่ ยาวเท่า ๆ กลีบนอกแต่บางกว่า ดอกรูปปากแตร สีเหลืองเข้ม ยาว 4–6 เซนติเมตร ก้านชูอับเรณูมีขนช่วงโคน อับเรณูบิดเวียน ปลายมีกระจุกขน รังไข่เกลี้ยง ผลรูปไข่กว้าง ยาว 2.5–3 เซนติเมตร ภายในมีเมล็ดรูปสามเหลี่ยม ยาว 6–8 มิลลิเมตร
เอ็นลื่นกระจายพันธุ์ในแอฟริกาตะวันออก อินเดีย เอเชียตะวันออกเฉียงใต้ ถึงหมู่เกาะแปซิฟิก ในบางแห่งพบขึ้นเป็นวัชพืช น้ำยางขาวใช้ทาแผลสด แผลน้ำร้อนลวก และเป็นยาระบาย
เมินเสียเถิดความตาย
เมินเสียเถิดความตาย  เป็นภาพยนตร์อเมริกันนีโอ-นัวร์ที่ออกฉายในปี ค.ศ. 1991 ภาพยนตร์โรแมนติก-ระทึกขวัญที่กำกับโดย เคนเนธ บรานาห์ และเขียนบทโดย สก็อตต์ แฟรงค์ นำแสดงโดย เคนเนธ บรานาห์ และ เอ็มมา ทอมป์สัน ร่วมกับ แอนดี้ การ์เซีย, เดเร็ค จาโคบี้, เวย์น ไนต์ และ โรบิน วิลเลียมส์
"เมินเสียเถิดความตาย" ประสบความสำเร็จในตลาดบ็อกซ์ออฟฟิศระดับปานกลางและได้รับคำวิจารณ์ในเชิงบวกจากนักวิจารณ์ส่วนใหญ่ เดเร็ค จาโคบี้ ได้รับการเสนอชื่อเข้าชิงรางวัลแบฟตา สาขานักแสดงสมทบชายยอดเยี่ยม และ แพทริก ดอยล์ ผู้แต่งเพลงประกอบภาพยนตร์ได้รับการเสนอชื่อเข้าชิงรางวัลลูกโลกทองคำ สาขาสาขาดนตรีประกอบภาพยนตร์ยอดเยี่ยม
เฮนรี่ที่ 5 จอมราชันย์
เฮนรี่ที่ 5 จอมราชันย์  เป็นภาพยนตร์ดราม่าอิงประวัติศาสตร์สัญชาติอังกฤษที่ออกฉายในปี ค.ศ. 1989 ที่ดัดแปลงมาสำหรับหน้าจอโรงภาพยนตร์และและกำกับโดย เคนเนธ บรานาห์ ซึ่งสร้างจากบทละครของ วิลเลียม เชกสเปียร์ ที่มีชื่อเดียวกันเกี่ยวกับ พระเจ้าเฮนรีที่ 5 แห่งอังกฤษ ภาพยนตร์เรื่องนี้นำแสดงโดย เคนเนธ บรานาห์ ในบทนำร่วมกับ พอล สโกฟีลด์, เดเร็ค จาโคบี้, เอียน โฮล์ม, เอ็มมา ทอมป์สัน, อเล็ค แมคโคเวน, จูดี เดนช์, ร็อบบี้ โคลทราน, ไบรอัน เบลสเซด และ คริสเตียน เบล
ภาพยนตร์เรื่องนี้ได้รับเสียงวิพากษ์วิจารณ์จากทั่วโลกและได้รับการพิจารณาอย่างกว้างขวางว่าเป็นหนึ่งในภาพยนตร์ดัดแปลงของวิลเลียมเชกสเปียร์ที่ดีที่สุดเท่าที่เคยมีมา สำหรับผลงานของเธอในภาพยนตร์เรื่องนี้ ฟิลลิส ดาลตัน ได้รับรางวัลออสการ์ สาขาออกแบบเครื่องแต่งกายยอดเยี่ยม และ เคนเนธ บรานาห์ ในการกำกับภาพยนตร์เรื่องแรกของเขา ทำให้ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม
พระครูธรรมธร (แล ทิตฺตพฺโพ)
พระอุโบสถวัดปราสาท
วัดบัวขวัญ
วัดบัวขวัญ อาจหมายถึง
วัดโพธิ์เผือก
วัดโพธิ์เผือก อาจหมายถึง
วัดหนามแดง
วัดหนามแดง อาจหมายถึง
วัดอโศการาม
วัดอโศการาม อาจหมายถึง
ไม้ขุด
ไม้ขุด หรือบางครั้งเรียก ไม้ขุดมัน  ในทาง โบราณคดี และ มานุษยวิทยา เป็นเครื่องไม้ที่ใช้ในสมัยก่อนประวัติศาสตร์เพื่อการยังชีพเป็นหลัก ไม้ขุดใช้ในการขุดหาอาหารจากพืชจำพวกที่มีรากและหัวใต้ดิน หรือ สัตว์ที่อาศัยในโพรงดิน จอมปลวก และรังมดขนาดใหญ่ใต้ดิน ไม้ขุดอาจมีประโยชน์อย่างอื่นในการประกอบการล่าสัตว์หรืองานในบ้านทั่วไปด้วย
ปัจจุบันยังสามารถพบได้ในชุมชนชาติพันธุ์ที่มียังมีวัฒนธรรมแบบยังชีพ ได้แก่ ชาวออสเตรเลียพื้นเมือง ซึ่งยังรวมถึงชนชาติอื่น ๆ กระจายตัวในบางพื้นที่ที่ห่างไกลทั่วโลกด้วย โดยปกติการทำไม้ขุดไม่เป็นเพียงเลือกท่อนไม้ที่แข็งแรงพอท่อนหนึ่ง แต่ยังต้องได้รับการแต่งด้วยการถากกิ่งและลับคมส่วนปลาย บางครั้งก็ทำให้แกร่งขึ้นโดยการอังไฟหรือรมไฟชั่วคราว บางชิ้นยังเพิ่มมือจับสำหรับช่วยในการกด การงัด หรือการลากดึง สันนิษฐานว่าไม้ขุดเป็นต้นกำเนิดของ คันไถ ในยุคก่อนประวัติศาสตร์และยังเป็นแม่แบบของเครื่องมือการเกษตรแบบมือถือที่ทันสมัยในปัจจุบัน เช่น เสียมมือ สว่านขุดหลุมดิน
ความสำคัญในภูมิภาคต่าง ๆ.
เม็กซิโกและภูมิภาคเมโสอเมริกา.
ในเม็กซิโกและ ภูมิภาคเมโสอเมริกา ไม้ขุดเป็นเครื่องมือทางการเกษตรที่สำคัญที่สุดในภูมิภาคนี้
"ไม้ขุด" เรียกว่า "ไม้โคอา (Coa stick)" โดยทั่วไปมีปลายด้านหนึ่งบานออกเป็นรูปสามเหลี่ยมหรือใบพายแบบอสมมาตร ซึ่งใช้สำหรับการเพาะปลูกข้าวโพด ปัจจุบันยังคงใช้เพื่อการเกษตรในชุมชนชาติพันธุ์พื้นเมืองบางแห่ง โดยมีการปรับพัฒนาไม้ขุดเป็นรุ่นใหม่กว่าหลายลักษณะ บางรุ่นมีการเพิ่มปลายที่เป็นโลหะ
ไม้ขุดอื่น ๆ ในภูมิภาค ได้แก่ ไม้ขุดของชาวอเมริกันพื้นเมืองของที่ราบสูงโคลัมเบีย ถูกนำมาใช้ตั้งแต่สมัยก่อนประวัติศาสตร์ เพื่อขุดรวบรวมรากและหัวพืชที่กินได้ เช่น balsamroot bitterroot camas และ biscuitroot ชนิดต่าง ๆ ไม้ขุดนี้โดยทั่วไปมีความยาวประมาณ 2 - 3 ฟุต (0.6 - 1 เมตร) โดยปกติจะมีปลายด้านที่ใช้ขุดโค้งเล็กน้อยและด้านล่างของปลายถากให้เป็นมุม ติดด้วยแท่งไม้ขวางในแนวตั้งฉากในแบบรูปกากบาทในส่วนปลายด้านมือจับ มีขนาด 5 - 8 นิ้ว (12 - 20 ซม.) ที่ทำจากเขากวาง กระดูก หรือไม้ ทำให้สามารถใช้สองมือกดบังคับไม้ขุดลงสู่พื้นได้ ซึ่งนับตั้งแต่มีการติดต่อกับชาวยุโรปในคริสต์ศตวรรษที่ 19 ชาวอเมริกันพื้นเมืองก็ได้ปรับการใช้โลหะเป็นวัสดุในการทำไม้ขุด
เอธิโอเปียและภูมิภาคฮาราร์.
ไม้ขุดที่พบได้ทั่วไปใน เอธิโอเปีย ซึ่งเรียกว่า "อังคาสเสย์ (ankassay)" ใน ภาษาอัมฮาริก (Amharic language) ซึ่งเป็น กลุ่มภาษาเซมิติก ที่ใช้ใน เอธิโอเปีย และเป็นภาษาที่มีผู้พูดมากเป็นอันดับสองของโลกในกลุ่มภาษาเซมิติก "ankassay" เป็นไม้แกนยาวลำเดี่ยวที่มีความยาวประมาณ 4-5 ฟุต (1.2-1.5 เมตร) มีปลอกเหล็กสวมที่ปลายไม้และปลายปลอกเป็นใบมีด
ไม้ขุดอีกสองแบบที่มีลักษณะเฉพาะของภูมิภาค Harar (ที่ตั้งอยู่ทางตะวันออก - กลางของ เอธิโอเปีย) ซึ่งมีความแตกต่างจากไม้ขุดอื่น ๆ จากลักษณะการใช้งานที่นอกเหนือจากการใช้เป็นไม้ขุดแบบดั้งเดิม คือ การใช้เป็น"ไถ"
"deungora" เป็นไม้ขุดที่มีความยาวเป็นพิเศษคือประมาณ 110 เซนติเมตรหรือยาวประมาณ 3.6 ฟุต มีปลอกเหล็กปลายใบมีดแหลมสวมที่ปลายไม้ ความพิเศษของไม้ขุดนี้คือ "แหวนหิน" (bored stone) ซึ่งมีเส้นผ่านศูนย์กลางประมาณ 15 เซนติเมตรติดอยู่ที่ปลายด้านตรงข้าม หินก้อนเจาะรูนี้มีรูปแบบเดียวกันกับแหวนหินอื่น ๆ ที่ถูกค้นพบในแหล่งโบราณคดีใน แอฟริกา
"Maresha" เป็นชื่อใน ภาษา Gurage ซึ่งเป็นคำเดียวกับที่ใช้ในชุมชนชาติพันธุ์ Amhara "ไม้ขุดMaresha" แตกต่างกันจากไม้ขุดอื่นที่รูปแบบของปลายที่คล้ายส้อม ส่วนใหญ่ใช้ในการขุดหลุมสำหรับการก่อสร้าง ปลูกพืช และเก็บเกี่ยวรากและหัวพืชจากใต้ดิน ไม้ขุดนี้ใช้เป็น ไถ สำหรับพลิกดินในแปลงปลูกทั้งแปลงก่อนการปลูก โดยเฉพาะการใช้ในการขุดทำลายก้อนดินดานในพื้นที่ที่ดินแข็งหรือในพื้นที่ที่อาจลาดชันเกินไปสำหรับการไถพรวน และการขุดหลุมเพื่อก่อสร้างหรือการขุดย้ายพืชไร่พืชสวน เมื่อเทียบกับ "ankassay" ไม้ขุดนี้สามารถทำหน้าที่เดียวกันและนอกจากนี้ยังสามารถใช้เป็นจอบได้อีกด้วย ☃☃
นิวกินีตะวันออก - กลาง.
ชาวคูมันในภูมิภาคนิวกินีตะวันออก - กลางเป็นนักพืชสวนที่ใช้เครื่องมือพื้นฐาน เช่น ไม้ขุด จอบไม้ เสียมไม้ในชีวิตประจำวัน ในปัจจุบันเริ่มปรับใช้เครื่องมือกสิกรรมที่ซับซ้อนมากขึ้น เช่น เสียมเหล็ก และขวานขุด
ไม้ขุดสองประเภทหลักมีรูปร่างคล้ายกัน แต่มีขนาดต่างกัน ได้แก่
ซาบูโร ซาไก
เรือเอก ซาบูโร ซาไก  เป็นนักบินนาวีชาวญี่ปุ่นและเสืออากาศของกองกำลังพิเศษทางอากาศแห่งกองทัพเรือจักรวรรดิญี่ปุ่นระหว่างสงครามโลกครั้งที่สอง เขาได้มีชื่อเสียงด้วยการเอาชนะทางอากาศมา 28-64 ครั้ง
เอสโทรเจน
การรักษาทางเลือก
วัดเพลงวิปัสสนา
วัดเพลงวิปัสสนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร
วัดเพลงวิปัสสนาสร้างขึ้นเมื่อประมาณ พ.ศ. 2375 โดยกรมหลวงรักษ์รณเรศ โปรดให้เจ้ากรมปลัดขำ สร้างวัดฝ่ายวิปัสสนาธุระขึ้นในบริเวณที่ดินที่ชาวจีนทำสวนผัก และได้สร้างศาลเจ้าจีนไว้ด้วย ที่มาของชื่อวัดสันนิษฐานว่าน่าจะเป็นสถานที่ที่สมเด็จพระเจ้าตากสินเคยเสด็จและประชาชนได้ร้องเพลงถวายพระพรเป็นการสรรเสริญพระบารมี และได้ต่อคำว่า "วิปัสสนา" มาด้วยเนื่องจากมีพุทธบริษัททั้งคฤหัสถ์และบรรพชิต ปฏิบัติกรรมฐานติดต่อกันมาโดยไม่ขาดสาย
ราวปี พ.ศ. 2480 ได้บูรณปฏิสังขรณ์สร้างวิหารเล็ก (เก๋งจีน) ขึ้นแทนวิหารที่พังทลาย สร้างศาลาการเปรียญขึ้นใหม่ซ่อมแซมอุโบสถ ต่อระเบียงโบสถ์ขึ้นและปฏิสังขรณ์กุฏิ
พระอุโบสถกว้าง 13 เมตร ยาว 27 เมตร สร้างด้วยคอนกรีตเสริมเหล็ก พระอุโบสถปฏิสังขรณ์ใหม่ตั้งขนานกับวิหารซึ่งเคยเป็นอุโบสถเก่า วัดมีศาลาการเปรียญ หอสวดมนต์ วิหาร ศาลาท่าน้ำ กุฏิสงฆ์มี 65 หลัง ส่วนมากเป็นกุฏิกัมมัฏฐาน ก่อสร้างด้วยไม้ 30 หลัง ครึ่งตึกครึ่งไม้ 11 หลัง และเป็นตึก 24 หลัง นอกจากนี้ยังมีหอระฆัง
ปูชนียวัตถุสำคัญของวัด ได้แก่ พระพุทธรูป 2 องค์ ที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว ประดิษฐานไว้ภายในเก๋งจีน
วัดเปาโรหิตย์
วัดเปาโรหิตย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
วัดเปาโรหิตย์เดิมชื่อ วัดเกาะ เนื่องจากเคยมีคลองและคูน้ำล้อมรอบ มีวัดตั้งอยู่ตรงกลางคล้ายเกาะ สร้างราวปี พ.ศ. 2367 ในสมัยรัชกาลที่ 3 ผู้สร้างคือ พระยามหาราชครูปุโรหิตาจารย์ (บุญรอด เปาโรหิตย์) วัดได้รับการบูรณปฏิสังขรณ์จากบุตรหลานตระกูลเปาโรหิตย์มาโดยตลอด มีการสร้างเจดีย์บรรจุอัฐิพระมหาครูปุโรหิตาจารย์ (บุญรอด เปาโรหิตย์) ราวสมัยรัชกาลที่ 3–4 ต่อมาราวสมัยรัชกาลที่ 6 สร้างเจดีย์ทรงปรางค์หมายเลข 3 ต่อมาท่านน้อย เปาโรหิตย์ได้มาบูรณปฏิสังขรณ์ และท่านเจ้าพระยามุขมนตรี (อวบ เปาโรหิตย์) ได้บูรณปฏิสังขรณ์ในราว พ.ศ. 2472–2473
วัดเกาะเปลี่ยนชื่อมาเป็น "วัดเปาโรหิตย์" เมื่อวันที่ 19 พฤศจิกายน พ.ศ. 2471 วัดได้รับพระราชทานวิสุงคามสีมาเมื่อประมาณ พ.ศ. 2367 กรมศิลปากรได้ประกาศขึ้นทะเบียนวัดนี้เป็นโบราณสถานเมื่อวันที่ 16 สิงหาคม พ.ศ. 2520
อุโบสถขนาด 3 ห้องแบบรัชกาลที่ 3 มีพาไลล้อมรอบ หลังคามุงด้วยกระเบื้องดินเผาเคลือบ หลังคาลดมุขด้านหน้า 1 ชั้น และด้านหลัง 1 ชั้น ไม่มีช่อฟ้า ใบระกา หางหงส์ หน้าบันก่ออิฐถือปูน กรอบประตูหน้าต่างประดับลายอย่างเทศ ตามแบบงานพระราชนิยมสมัยรัชกาลที่ 3 ภายในมีจิตรกรรมฝาผนัง เป็นภาพปราสาทเขียนแบบอุดมคติ มีลักษณะคล้ายคลึงกับจิตรกรรมในอุโบสถวัดนายโรง ภายนอกมีกำแพงแก้ว
วัดมีเจดีย์ 3 องค์ อยู่ด้านหน้าวัดนอกกำแพงด้านตะวันออก ห่างจากกำแพงแก้ว 4.2 เมตร เรียงกันแนวขนานกับกำแพงแก้วด้านตะวันออก เจดีย์หมายเลข 1 และหมายเลข 3 เป็นทรงปรางค์ ส่วนเจดีย์หมายเลข 2 ฐานเจดีย์เป็นรูปสี่เหลี่ยมจัตุรัส เป็นเจดีย์ย่อมุมไม้สิบสอง
ศึกแม่มดมหัศจรรย์
ศึกแม่มดมหัศจรรย์  เป็นภาพยนตร์แฟนตาซีสัญชาติอเมริกันที่ออกฉายในปี ค.ศ. 1988 ที่กำกับโดย รอน ฮาวเวิร์ด อำนวยการสร้างฝ่ายบริหารโดย จอร์จ ลูคัส และเขียนบทโดย บ็อบ ดอลแมน เนื้อเรื่องมาจาก จอร์จ ลูคัส นำแสดงโดย วอร์วิค เดวิส, วัล คิลเมอร์, โจแอนน์ เวลีย์, จีน มาร์ช และ บิลลี บาร์ตี วอร์วิค เดวิส รับบทเป็นวิลโลว์ชาวนาผู้ไม่เต็มใจที่มีบทบาทสำคัญในการปกป้องทารกจากราชินีเผด็จการที่สาบานว่าจะทำลายเธอและยึดครองโลก
จอร์จลูคัสเกิดไอเดียสำหรับภาพยนตร์เรื่องนี้ในปี ค.ศ. 1972 โดยเข้าหารอนฮาวเวิร์ดเพื่อกำกับในช่วงหลังการถ่ายทำของ "โคคูน" ในปี ค.ศ. 1985 บ็อบ ดอลแมน ถูกให้มาเขียนบทภาพยนตร์โดยมีร่างเจ็ดร่างก่อนจะจบในปลายปี ค.ศ. 1986 เมโทร-โกลด์วิน-เมเยอร์เป็นผู้จัดจำหน่ายและการถ่ายภาพหลักเริ่มขึ้นในเดือนเมษายน ศ.ศ. 1987 สิ้นสุดในเดือนตุลาคมถัดไป การถ่ายทำส่วนใหญ่เกิดขึ้นที่ เอลส์ทรี สตูดิโอส์ ในฮาร์ทฟอร์ดเชอร์ ประเทศอังกฤษรวมถึงเวลส์และนิวซีแลนด์ อินดัสเทรียล ไลท์ แอนด์ แมจิก ได้สร้างเทคนิคพิเศษทางภาพซึ่งนำไปสู่การปฏิวัติครั้งใหม่ด้วยเทคโนโลยีการปรับเปลี่ยนรูปแบบดิจิทัล
ภาพยนตร์เรื่องนี้ได้เข้าฉายในปี ค.ศ. 1988 ได้รับคำวิจารณ์ที่หลากหลายจากนักวิจารณ์ ทำรายได้ในสหรัฐอเมริกาเพียง 57.3 ล้านดอลลาร์สหรัฐเทียบกับทุนสร้าง 35 ล้านดอลลาร์สหรัฐ นอกจากนี้ยังได้รับการเสนอชื่อชิงรางวัลออสการ์ถึง 2 รางวัล
วัดพระยาศิริไอยสวรรค์
วัดพระยาศิริไอยสวรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงบางยี่ขัน เขตบางพลัด กรุงเทพมหานคร วัดอยู่ริมคลองบางยี่ขัน มีที่ดินตั้งวัดเนื้อที่ 5 ไร่
วัดพระยาศิริไอยสวรรค์น่าจะเป็นวัดโบราณสมัยอยุธยา ได้รับการบูรณปฏิสังขรณ์ปี พ.ศ. 2367 ในสมัยรัชกาลที่ 3 โดยมีพระยาศิริไอยสวรรค์ (นายฟัก) เป็นบูรณะ จึงได้ขนานชื่อวัดตามนั้น แต่ประชาชนนิยมเรียกว่า วัดพระหริ ได้รับพระราชทานวิสุงคามสีมาในสมัยรัชกาลที่ 3 ประมาณ พ.ศ. 2367 (พร้อมกับการสร้างวัด) เขตวิสุงคามสีมากว้าง 12 เมตร ยาว 24 เมตร
โบราณวัตถุและโบราณสถานของวัดที่สำคัญ ได้แก่ อุโบสถกว้าง 8 เมตร ยาว 20 เมตร มีทรวดทรงแบบอยุธยา ขนาด 3 ห้อง มีฐานแอ่นโค้งสำเภา ล้อมรอบด้วยกำแพงแก้ว พระเจดีย์ย่อมุมตั้งคู่กันอยู่มุมกำแพงแก้วด้านหน้า พระเจดีย์กลมตั้งอยู่ตรงกลางระหว่างเจดีย์ย่อมุม อาคารเสนาสนะอื่น ได้แก่ กุฏิสงฆ์ จำนวน 5 หลัง เป็นอาคารไม้และครึ่งตึกครึ่งไม้ วิหาร ศาลาการเปรียญ กว้าง 10 เมตร ยาว 18 เมตร หอระฆัง ฌาปนสถาน ศาลาท่าน้ำสร้าง พ.ศ. 2498 และศาลาโรงครัว พระศักดิ์สิทธิ์ประจำวัดคือ "หลวงพ่อสำริด" ทุกวันที่ 28 มกราคมของทุกปี (5 วัน) จะมีการจัดนมัสการปิดทอง
วัดรวกบางบำหรุ
วัดรวกบางบำหรุ เป็นวัดราษฎร์สังกัดคณะสงฆ์ฝ่ายมหานิกาย ในแขวงบางบำหรุ เขตบางพลัด กรุงเทพมหานคร
ไม่ปรากฎแน่ชัดว่าสร้างขึ้นในสมัยใด บ้างว่าสร้างในปี พ.ศ. 2219 เดิมชื่อ วัดรวก เพราะที่ตั้งวัดมีไม้รวกขึ้นอยู่ทั่วไป ส่วนคำขยาย "บางบำหรุ" คงเกิดขึ้นเพราะเนื่องจากว่าตั้งอยู่ในละแวกบางบำหรุ วัดรวกบางบำหรุได้รับพระราชทานวิสุงคามสีมาครั้งหลังเมื่อวันที่ 12 เมษายน พ.ศ. 2511
อุโบสถหลังเดิมเป็นแบบอยุธยาตอนต้น ผนังด้านข้างเจาะช่องหน้าต่างกลางข้างละบาน แต่ปูนปั้นหน้าต่างหลอกทำให้ดูมี 6 บาน ได้รับการปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ปัจจุบันแปลงเป็นวิหารขนาด 6 ห้อง หันหน้าไปทางทิศตะวันออกสู่คลองบางจาก ผนังด้านหลังตัน มีพระพุทธรูปประดิษฐานอยู่หลายองค์ ส่วนพระอุโบสถใหม่ตั้งขวางกับอุโบสถเดิม อาคารทั้งสองมีกำแพงแก้วล้อมรอบ
4 จิ๋วพลิกมิติมหัศจรรย์
4 จิ๋วพลิกมิติมหัศจรรย์  เป็นภาพยนตร์การ์ตูนแนววิทยาศาสตร์สัญชาติอเมริกันที่ออกฉายในปี ค.ศ. 1989 ภาคแรกของซีรีส์ภาพยนตร์เรื่องนี้เป็นผลงานการกำกับเรื่องแรกของ โจ จอห์นสตัน และอำนวยการสร้างโดย วอลต์ ดิสนีย์ พิกเชอส์ พล็อตเรื่องนี้เกี่ยวข้องกับเรื่องราวของนักประดิษฐ์ที่บังเอิญย่อขนาดของตัวเองและลูกๆ ของเพื่อนบ้านข้างบ้านให้เหลือหนึ่งในสี่ของนิ้ว (6 มม.) ด้วยเครื่องหดแม่เหล็กไฟฟ้าของเขาและโยนทิ้งไปกับถังขยะโดยไม่ได้ตั้งใจซึ่งพวกเขาต้องเสี่ยงเข้าไปในสวนหลังบ้าน เพื่อกลับบ้านพร้อมกับกำจัดแมลงและต่อรองอันตราย
ริก มรานิส แสดงเป็น เวย์น สซาลินสกี นักประดิษฐ์ที่ทำให้ลูก ๆ หดตัวโดยไม่ได้ตั้งใจ เอมี่ (เอมี่ โอนีลล์) และ นิก (โรเบิร์ต โอลิเวรี) มาร์เซีย สตราสแมน รับบทเป็น ไดแอน ภรรยาของเขาซึ่งเขาได้มอบตำแหน่งยศตำแหน่งให้ แมตต์ ฟรีเวอร์, คริสติน ซัทเธอร์แลนด์, โทมัส วิลสัน บราวน์ และ จาเร็ด รัชตัน รับบทเป็น รุสส์, แม่, รุสส์ จูเนียร์, และ รอน ทอมป์สัน, ตามลำดับ; เพื่อนบ้านที่อยู่ติดกันกับสซาลินสกี
วัดบางยี่ขัน
วัดบางยี่ขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
วัดบางยี่ขันมีชื่อเรียกอย่างอื่นว่า วัดมุธราชาราม หรือ วัดมุขราชธาราม ไม่ทราบว่าเรียกชื่อเหล่านี้มาเมื่อใด หรืออาจเป็นชื่อจริงเดิมของวัดบางยี่ขันที่เรียกกันตามประสาชาวบ้าน คาดว่าเป็นวัดโบราณตั้งแต่สมัยอยุธยาตอนกลาง ได้รับพระราชทานวิสุงคามสีมา ประมาณ พ.ศ. 2172
พระอุโบสถรูปทรงแบบอยุธยาแอ่นโค้งสำเภา ภายในประดิษฐานพระพุทธรูปหลายองค์อยู่ร่วมฐานชุกชีเดียวกัน ภายในมีภาพจิตรกรรมฝาผนังที่เป็นฝีมือของช่างเขียนสมัยอยุธยาตอนปลาย แต่มีการเขียนซ่อมและเขียนเพิ่มเติมในสมัยต้นรัตนโกสินทร์สมัยรัชกาลที่ 3 แต่ยังคงขนบการเขียนภาพในลักษณะจิตรกรรมสมัยอยุธยา ฝีมือช่างในสมัยรัชกาลที่ 3 เชื่อกันว่าเป็นฝีมือของครูคงแป๊ะ จิตรกรเอกแห่งรัตนโกสินทร์ ฝีมือการเขียนภาพของท่านจะสอดแทรกอัตลักษณ์ความเป็นจีนอยู่เสมอ ผนังเหนือช่องประตูหน้าต่างด้านหลังพระประธานเขียนเรื่องไตรภูมิ ด้านหน้าพระประธานเขียนเรื่องมารผจญ ซึ่งภาพมารผจญของวัดบางยี่ขันได้รับการยกย่องว่าเป็นต้นแบบที่สวยงามของภาพมารผจญในสมัยต้นรัตนโกสินทร์
ด้านข้างพระประธานเหนือช่องหน้าต่างเขียนภาพเทพชุมนุม ระหว่างช่องหน้าต่างเขียนเรื่องพุทธประวัติจากคัมภีร์ปฐมสมโพธิและเรื่องทศชาติชาดก ซึ่งมีภาพที่น่าสนใจและวาดได้อย่างประณีตปรากฏอยู่ 2 ภาพ ได้แก่ ภาพเหตุการณ์การถวายพระเพลิงพระพุทธสรีระ ซึ่งเป็นเหตุให้กษัตริย์หลายพระนครยกทัพมาทำสงครามเผื่อแย่งพระบรมสารีริกธาตุ เขียนได้ละเอียดลออมาก
ใบเสมาทำด้วยหินทรายแดงขนาดใหญ่แบบเดียวกับวัดประเสริฐสุทธาวาส
พระนางจักราเทวี
พระนางจักราเทวี ( "เซะจาเดวี") มีพระนามาภิไธยว่า สิริปวรมหาราชินทารตนาเทวี (သီရိပဝရ မဟာရာဇိန္ဒာ ရတနာဒေဝီ) เป็นพระอัครมเหสีในพระเจ้ามินดงแห่งพม่า พระองค์มีพระทัยเมตตามาก มีอิทธิพลอย่างสูงต่อพระสวามี และทรงมีความรู้ทั้งด้านโหราศาสตร์และวิทยาศาสตร์สมัยใหม่ จึงมักได้รับเครื่องบรรณาการเกี่ยวกับโหราศาสตร์เสมอ
พระนางสวรรคตในปี ค.ศ. 1876 พระศพฝังที่พระราชวังมัณฑะเลย์
ไทยซุปเปอร์โมเดลคอนเทสต์ 2018
ไทยซุปเปอร์โมเดลคอนเทสต์ 2018  เป็นการประกวดไทยซูเปอร์โมเดลคอนเทสต์ ครั้งที่ 16 ซึ่งมีการประกวดรอบตัดสินในวันที่ 30 มีนาคม พ.ศ. 2561 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ เกษรา วัฒนสังข์ จากจังหวัดนนทบุรี และผู้ชนะสมาร์ทบอยคือ จักรภัทร อังศุธนมาลี จากจังหวัดนครราชสีมา
ถนนวัดหนามแดง
โพรเจสเทอโรน